
PATVIRTINTA
Lietuvos Respublikos aplinkos ministro
2010 m. gruodžio 30 d. įsakymu Nr. D1-1055 
(Lietuvos Respublikos aplinkos ministro
2022 m.                         d. įsakymo Nr. D1-           redakcija)

LEIDIMŲ KIRSTI MIŠKĄ IŠDAVIMO TVARKOS APRAŠAS

 SKYRIUS


. Leidimų kirsti mišką išdavimo tvarkos aprašas (toliau – Aprašas) reglamentuoja leidimų kirsti mišką (toliau – leidimai) išdavimo miško valdytojams ir naudotojams, įskaitant servituto turėtojus tais atvejais, kai miško kirtimas būtinas įgyvendinant servituto turėtojams suteikiamas teises pagal teritorijų planavimo dokumentų sprendinius (toliau – servituto turėtojai), tvarką, jų panaikinimo atvejus ir tvarką, nustato, kaip leidimai turi būti pildomi, ir apskaitomi ir saugomi. 
. Apraše vartojamos sąvokos:
. leidimas kirsti mišką – dokumentas, kuriuo suteikiama teisė kirsti mišką;
. pavojų keliantis medis – nudžiūvęs, nulūžęs, skilęs, pakrypęs su išvirtusiomis ar pakilusiomis šaknimis, apdegęs ar kitaip pažeistas medis, kuris virsdamas ar lūždamas gali sutrikdyti inžinerinės infrastruktūros veiklą ir (ar) ar padaryti kitokios žalos;
. pranešimas apie ketinimą kirsti mišką (toliau – pranešimas) – dokumentas, kuriuo informuojama apie ketinimą kirsti mišką, pateikiamas Valstybinei miškų tarnybai (toliau – VMT);
. privataus miško savininkas – įstatymų nustatyta tvarka įgijęs nuosavybės teisę į mišką fizinis ar juridinis asmuo arba užsienio valstybėje įsteigta organizacija, neturinti juridinio asmens statuso, tačiau turinti civilinį teisnumą pagal tos valstybės įstatymus;
. technologinis proskiebis – siaura miško žemės juosta be medžių ir krūmų, skirta teritorijos organizavimo ir miško technologinėms reikmėms;
. valstybinio miško valdytojas – miškų urėdija, valstybinio rezervato direkcija, nacionalinio parko direkcija, savivaldybė, valstybės įmonė ar kitas juridinis asmuo, valdantys patikėjimo teise įstatymų nustatyta tvarka jiems Lietuvos Respublikos Vyriausybės nutarimais perduotą valstybinėms funkcijoms įgyvendinti valstybinę miško žemę;
. kitos sąvokos Apraše suprantamos kaip apibrėžta Lietuvos Respublikos miškų įstatyme, Lietuvos Respublikos specialiųjų žemės naudojimo sąlygų įstatyme, Lietuvos Respublikos žemės įstatyme, Ekstremaliųjų įvykių kriterijų sąraše, patvirtintame Lietuvos Respublikos Vyriausybės 2006 m. kovo 9 d. nutarimu Nr. 241 „Dėl Ekstremaliųjų įvykių kriterijų sąrašo patvirtinimo“, Miško kirtimų taisyklėse, patvirtintose Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl Miško kirtimų taisyklių patvirtinimo“ (toliau – Miško kirtimų taisyklės).
. Teisė kirsti mišką įgyjama:
. nuo leidimo įsigaliojimo datos;
. nuo privačių miškų savininkų pranešimo suderinimo su VMT datos teritorijose, nurodytose Aprašo 22.1 ir 22.2 punktuose, šiais atvejais:
. miško retinimo kirtimams;
. miško einamiesiems kirtimams;
. miško atrankiniams sanitariniams kirtimams, išskyrus Privačių miškų tvarkymo ir naudojimo nuostatų patvirtintų Lietuvos Respublikos Vyriausybės 1997 m liepos 24 d. nutarimu Nr. 799 „Dėl Privačių miškų tvarkymo ir naudojimo nuostatų patvirtinimo“ (toliau – Privačių miškų tvarkymo ir naudojimo nuostatai) 20.2 papunktyje numatytus atvejus;
. nuo privačių miškų savininkų pranešimo apie Privačių miškų tvarkymo ir naudojimo nuostatų 20 punkte nurodytus miško kirtimus, kai netaikomi Aprašo 3.2 papunkčio reikalavimai pranešimo suderinimui su VMT, įregistravimo Aplinkosaugos leidimų informacinėje sistemoje (toliau – ALIS).
. Leidimai privalomi visiems miško kirtimams, išskyrus:
. privačių miškų savininkams – Privačių miškų tvarkymo ir naudojimo nuostatuose, numatytais atvejais;
. valstybinių miškų valdytojams – norintiems kirsti medynuose pavienes drebules ir blindes žiemą papildomam žvėrių šėrimui;
. elektros perdavimo sistemos ir skirstomųjų tinklų operatoriams, inžinerinius tinklus, komunikacijas ir kelius prižiūrintiems asmenims, kai avariniais atvejais kertami pavojų keliantys medžiai. Darbus atlikęs asmuo per 5 darbo dienas privalo informuoti valstybinio miško valdytoją ar privataus miško savininką apie jų valdose atliktą kirtimą;
. elektros perdavimo sistemos ir skirstomųjų tinklų operatoriams, inžinerinius tinklus, komunikacijas ir kelius prižiūrintiems asmenims inžinerinės infrastruktūros teritorijų technologiniuose proskiebiuose naujai užaugantiems žėliniams kirsti (šiuo atveju technologinio proskiebio plotis atitinka elektros tinklų proskynos plotį);
. elektros perdavimo sistemos ir skirstomųjų tinklų operatoriams elektros oro linijų apsaugos zonoje pavojų keliantiems medžiams ar kitiems medžiams, kurie virsdami gali sutrikdyti inžinerinės infrastruktūros veiklą, kirsti, suderinus su privataus miško savininku ar valstybinio miško valdytoju Elektros tinklų apsaugos taisyklėse, patvirtintose Lietuvos Respublikos energetikos ministro 2010 m. kovo 29 d. įsakymu Nr. 1-93 „Dėl Elektros tinklų apsaugos taisyklių patvirtinimo“, nustatyta tvarka;
. elektros perdavimo sistemos ir skirstomųjų tinklų operatoriams ne daugiau kaip 10 metrų atstumu už Lietuvos Respublikos specialiųjų žemės naudojimo sąlygų įstatymo 24 straipsnio 1 dalies 1 ir 2 punktuose nurodytų elektros oro linijų apsaugos zonos ribų pavojų keliantiems medžiams kirsti;
. invazinių medžių ir krūmų rūšių, nurodytų Invazinių Lietuvoje organizmų rūšių sąraše, patvirtintame aplinkos ministro 2004 m. rugpjūčio 16 d. įsakymu Nr. D1-433 „Dėl Invazinių Lietuvoje organizmų rūšių sąrašo patvirtinimo ir dėl kai kurių aplinkos ministro įsakymų pripažinimo netekusiais galios“, kirtimui neplynaisiais miško kirtimais.
. Pranešimas, kuris turi būti derinamas Aprašo 3.2 papunktyje nurodytais atvejais, yra prilyginamas leidimui.
. Teisė kirsti mišką nesuteikiama (leidimas neišduodamas, pranešimas neregistruojamas arba nederinamas), jei nėra pateikti ne visi reikalingi dokumentai arba pateikta klaidinga informacija. Leidimas neišduodamas, pranešimas nederinamas jeigu numatytas kirtimas prieštarauja teisės aktų reikalavimams. VMT apie tai informuoja miško valdytoją, naudotoją ar servituto turėtoją per Aprašo 11-13 p. nurodytus terminus, nurodant leidimo neišdavimo/pranešimo nederinimo ar neregistravimo priežastį.

. Leidimus išduoda ir panaikina, pranešimus derina, registruoja VMT elektroniniu būdu per ALIS. Miško savininko pageidavimu, išduoto leidimo, suderinto ar užregistruoto pranešimo kopiją galima gauti VMT ne vėliau kaip per 3 darbo dienas nuo miško savininko prašymo gavimo.
. Leidimas išduodamas, pranešimas registruojamas, derinamas, privataus miško savininkui ar savininko įgaliotam asmeniui pagal pateiktą notaro patvirtintą ar notaro patvirtinimui prilygintą įgaliojimą, valstybinio miško ar žemės valdytojui arba jo įgaliotam asmeniui, miško naudotojui ar jo įgaliotam asmeniui, pateikusiam miško ir miško išteklių naudojimo teisę įrodančius dokumentus. Servituto turėtojui ar jo įgaliotam asmeniui leidimas išduodamas pateikus teritorijų planavimo dokumentą, kurio sprendiniams įgyvendinti būtinas leidimas, ir servituto teisę patvirtinančius dokumentus. Kai miško savininkas yra juridinis asmuo, įgaliojimą pasirašo juridinio asmens vadovas ir įgaliojimas patvirtinamas juridinio asmens antspaudu, jeigu jis antspaudą privalo turėti.
.  Jei žemės sklypas, kuriame numatyta kirsti mišką, valdomas, naudojamas ir juo disponuojama bendrosios nuosavybės teise nesant sudaryto notariškai patvirtinto naudojimosi žemės sklypu tvarkos nustatymo plano, išduodamas vienas leidimas, derinamas, registruojamas vienas pranešimas visiems bendraturčiams arba vienam ar keliems bendraturčiams tik turint visų bendraturčių raštišką sutikimą. 
. Žemės sklypo bendraturčiai, kurie tarpusavio susitarimu nustatė tvarką, pagal kurią bus naudojamasi atskiromis žemės sklypo konkrečiomis dalimis, teikia paraišką leidimui kirsti mišką gauti arba pranešimą tik savo daliai ir prideda notariškai patvirtinto naudojimosi žemės sklypu tvarkos nustatymo plano kopiją.
. Sprendimas dėl leidimo išdavimo priimamas ne vėliau kaip per 5 darbo dienas nuo paraiškos leidimui gauti, ir kitų reikalingų dokumentų pateikimo elektroniniu būdu per ALIS arba ne vėliau kaip per 20 darbo dienų, kai:
. miško kirtimas planuojamas teritorijose, nurodytose Aprašo 22.1-22.2  papunkčiuose;
. pagrindinį miško kirtimą planuojama vykdyti privačiame žemės sklype, kuriame miško žemė užima iki 3 ha plotą ir kuriam nepatvirtintas vidinės miškotvarkos projektas;
. plynąjį ir (ar) atvejinį pagrindinį miško kirtimą numatoma vykdyti gamtiniame ar kompleksiniame draustinyje;
. plynąjį pagrindinį miško kirtimą numatoma vykdyti biosferos poligone;
. Sprendimas dėl pranešimo registravimo priimamas ne vėliau kaip per 5 darbo dienas nuo pranešimo ir kitų reikalingų dokumentų pateikimo elektroniniu būdu per ALIS.
. Sprendimas dėl pranešimo derinimo priimamas ne vėliau kaip per 20 darbo dienų nuo pranešimo ir kitų reikalingų dokumentų pateikimo elektroniniu būdu per ALIS.
. Leidimui gauti, pranešimui registruoti ar suderinti reikalingus duomenis ir dokumentus į ALIS gali sukelti miško valdytojas ar jo įgaliotas asmuo, arba pagal su miško valdytoju sudarytą pavediminę sutartį VMT registruotas miškotvarkos projektų autorius, miškininkas ar biržių rėžėjas.
. Leidimai išduodami vadovaujantis:
. vidinės miškotvarkos projektais;
. miško sanitarinės būklės įvertinimo dokumentais;
. ugdomųjų miško kirtimų tikslingumo įvertinimo dokumentais;
. Lietuvos Respublikos planuojamos ūkinės veiklos poveikio aplinkai vertinimo įstatyme numatytos procedūros dokumentais, kuriais eksploatuojamuose naudingųjų iškasenų karjeruose, kitos pagrindinės paskirties žemės sklypuose, nepatenkančiuose į valstybinės reikšmės miškų plotus, leistina naudingųjų iškasenų gavyba;
. kultūros paveldo objektuose – teisės aktų nustatyta tvarka parengtais ir suderintais kultūros paveldo tvarkybos darbų projektais arba techniniais projektais, kurių sudėtinė dalis yra kultūros paveldo tvarkybos darbų projektas;
. kai miško žemė verčiama kitomis naudmenomis ir už miško žemės pavertimą kompensuota, – Miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos aprašo, patvirtinto Lietuvos Respublikos Vyriausybės 2011 m. rugsėjo 28 d. nutarimu Nr. 1131 „Dėl Miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos aprašo patvirtinimo ir kai kurių Lietuvos Respublikos Vyriausybės nutarimų pripažinimo netekusiais galios“ 16 punkte nurodytais dokumentais ir duomenimis;
. kitais teisės aktų nustatytais miško valdymą ir tvarkymą, reglamentuojančiais dokumentais.
. Leidimas valstybinio miško valdytojui išduodamas vadovaujantis aplinkos ministro patvirtinta pagrindinių ir tarpinių miško kirtimų norma valstybinių miškų valdytojams, pateikus numatomų iškirsti biržių sąrašą pagal VMT nustatytus reikalavimus, privataus miško savininkui ir servituto turėtojui – Biržių atrėžimo ir įvertinimo taisyklėse, patvirtintose Lietuvos Respublikos aplinkos ministro 2004 m. lapkričio 10 d. įsakymu Nr. D1-577 „Dėl Biržių atrėžimo ir įvertinimo taisyklių patvirtinimo“ (toliau – Biržių atrėžimo ir įvertinimo taisyklės), nustatytais biržių atrėžimo ir įvertinimo dokumentais.
. Leidimas kirsti mišką trumpo kirtimo amžiaus plantaciniuose (IV B grupės) miškuose išduodamas pateikus teisės aktų nustatyta tvarka patvirtintą Miško želdinimo ir žėlimo projektą, kuriame nurodyta, kad įveisiamas miškas yra plantacinis, ir numatyta kirtimų rotacijos trukmė. 
. Kai privačioje žemėje mišką planuojama kirsti pagrindiniu plynuoju ar atvejiniu miško kirtimu arba plynuoju sanitariniu miško kirtimu be vidinės miškotvarkos projekto, su biržės atrėžimo ir įvertinimo dokumentais turi būti pateikiamas Miško želdinimo ir žėlimo projektas, parengtas pagal Miško atkūrimo ir įveisimo nuostatų, patvirtintų Lietuvos Respublikos aplinkos ministro 2008 metų balandžio 14 d. įsakymu Nr. D1-199 „Dėl Miško atkūrimo ir įveisimo nuostatų“, 6 priedo reikalavimus.
. Kai miško kirtimą planuojama vykdyti miške, kuris įstatymų nustatyta tvarka numatytas nuosavybės teisių atkūrimui (grąžinant miškus natūra, perduodant neatlygintinai lygiavertį miško plotą), leidimai išduodami pretendentams arba VĮ Valstybinių miškų urėdijai pagal Privatizuojamų miškų kirtimo tvarkos aprašą, patvirtintą Lietuvos Respublikos aplinkos ministro 2002 m. balandžio 30 d. įsakymu Nr. 219 „Dėl Privatizuojamų miškų kirtimo tvarkos patvirtinimo“.
. Miško valdytojui pageidaujant ir pateikus neplynojo pagrindinio miško kirtimo biržės atrėžimo dokumentus, leidimas kirsti mišką neplynuoju pagrindiniu miško kirtimu vietoj suprojektuoto plynojo išduodamas netikslinant vidinės miškotvarkos projekto, jei toks pagrindinio miško kirtimo būdo pakeitimas neprieštarauja teisės aktams.
. Kai žemės sklypui įregistruota hipoteka, privaloma pateikti hipotekos kreditoriaus raštišką sutikimą, išskyrus atvejus, kai hipotekos sutartyje numatyta kitaip.
. Prieš priimant sprendimą dėl leidimo išdavimo arba pranešimo suderinimo, būtina gauti motyvuotą išvadą šiais atvejais:
. kai miško kirtimas planuojamas teritorijoje, kurioje yra nekilnojamoji kultūros vertybė ar jos apsaugos nuo fizinio poveikio pozonis – iš Kultūros paveldo departamento prie Kultūros ministerijos teritorinio padalinio (kai nekilnojamoji kultūros vertybė saugoma valstybės arba registruota Kultūros vertybių registre ir nepaskelbta saugoma nei valstybės, nei savivaldybės) arba savivaldybės paveldosaugos padalinio (kai nekilnojamoji kultūros vertybė paskelbta saugoma savivaldybės ar inicijuota skelbti savivaldybės saugoma);
. Aprašo 11.3–11.4 papunkčiuose nustatytais atvejais arba kai miško kirtimas planuojamas Buveinių apsaugai svarbioje teritorijoje Europos Bendrijos svarbos natūralių buveinių ir rūšių buveinių plotuose, nurodytuose Lietuvos Respublikos aplinkos ministro 2018 m. balandžio 19 d. įsakymu Nr. D1-317 „Dėl Buveinių apsaugai svarbių teritorijų nustatymo“ patvirtinto Buveinių apsaugai svarbių teritorijų sąrašo prieduose, vietovėje, atitinkančioje gamtinių buveinių apsaugai svarbių teritorijų atrankos kriterijus ir įrašytoje į sąrašą, skirtą pateikti Europos Komisijai, patvirtintą Lietuvos Respublikos aplinkos ministro 2009 m. balandžio 22 d. įsakymu Nr. D1-210 „Dėl Vietovių, atitinkančių gamtinių buveinių apsaugai svarbių teritorijų atrankos kriterijus, sąrašą, skirtą pateikti Europos Komisijai, patvirtinimo“, – iš saugomos teritorijos direkcijos, kuri pagal direkcijos nuostatus arba pagal Valstybinės saugomų teritorijų tarnybos prie Aplinkos ministerijos direktoriaus priskyrimą atsakinga už valstybinius valstybinio draustinio, biosferos poligono ar Europos ekologinio tinklo „Natura 2000“ teritorijos apsaugą;
. Aprašo 22.1, 22.2 papunkčiuose nurodytos išvadas teikiančios institucijos jas turi pateikti per 10 darbo dienų. Gavus teigiamą išvadą, laikoma, kad miško kirtimai yra suderinti, gavus neigiamą išvadą – teisė kirsti mišką nesuteikiama.
. Prieš priimant sprendimą dėl leidimo išdavimo ar pranešimo suderinimo, privaloma patikrinti Saugomų rūšių informacinėje sistemoje esamus duomenis ir įvertinti, ar nebus pažeisti Miško kirtimų taisyklių ir kitų teisės aktų reikalavimai.
. Prieš išduodant leidimą arba suderinant pranešimą, VMT jos nustatyta tvarka gali būti atliekamas faktinių aplinkybių įvertinimas vietoje siekiant nustatyti paraiškoje pateiktų duomenų atitikimą.   
. Leidimo galiojimo terminas nustatomas ne ilgesnis kaip iki einamųjų metų gruodžio 31 d. Jeigu miško kirtimai iki nurodytos datos nepradėti ir/ar nebaigti, leidimo galiojimas gali būti pratęstas iki 6 mėnesių pagal leidimą gavusio juridinio ar fizinio asmens atskirą raštišką prašymą, pateikiamą per ALIS arba tiesiogiai ne anksčiau kaip likus 30 kalendorinių dienų iki nustatyto leidime galiojimo termino pabaigos ir ne vėliau kaip per 10 kalendorinių dienų nuo nustatyto leidime galiojimo termino pabaigos. VMT priima sprendimą dėl leidimo galiojimo pratęsimo per Aprašo 11 p. nurodytus terminus. 
. Kai miško kirtimus numatoma vykdyti ateinančiais metais, leidimai išduodami nuo gruodžio 1 d. įrašant jų įsigaliojimo pradžią – kitų metų sausio 1 d., galiojimo terminą – ne ilgesnį kaip iki kitų metų gruodžio 31 d.
. Teisė kirsti mišką, įgyta pateikus pranešimą, galioja 12 mėnesių nuo pranešimo įregistravimo ALIS, kai pranešimas turi būti derinamas – nuo suderinimo per ALIS datos.

. Leidime valstybinio miško valdytojui ar naudotojui įrašoma: leidimo numeris; teisės kirsti mišką įsigaliojimo data ir galiojimo terminas; miško valdytojo pavadinimas; struktūrinio padalinio pavadinimas; leidimo išdavimo pagrindas; miško kirtimo rūšis, miškų grupė, kvartalo ir sklypo numeriai, biržės plotas (ha), kirstina vyraujanti medžių rūšis, planuojamas iškirsti apytikris bendras ir likvidinis medienos tūris (ktm); leidimo išdavimo data; Aprašo 30 punkte nurodyta informacija.
. Leidime privataus miško savininkui įrašoma: leidimo numeris; teisės kirsti mišką įsigaliojimo data ir galiojimo terminas; miško savininko ar pretendento fizinio asmens vardas, pavardė ir gimimo metai (asmens identifikavimo tikslais) arba juridinio asmens pavadinimas, įmonės kodas ir adresas; leidimo išdavimo pagrindas; žemės sklypo kadastrinis numeris ir adresas (rajonas, kaimas); miško kirtimo rūšis, miškų grupė, kvartalo ir sklypo numeriai, biržės plotas (ha), kirstinų medžių rūšys, planuojamas iškirsti apytikris likvidinis medienos tūris (ktm) kiekvienai medžių rūšiai; leidimo išdavimo data; leidimą gavusio asmens vardas, pavardė; Aprašo 30 punkte nurodyta informacija.
. Kai miško kirtimas ir medienos ištraukimas ribojami, leidime turi būti nurodomi apribojimai ir jų galiojimas, pateikiama informacija apie biologinei įvairovei svarbius medžius, saugotiną pomiškį, sėklinius medžius, miško kirtimų liekanų sutvarkymą, taksacinius sklypus, kuriuose leidžiama įrengti valksmas medienai ištraukti, nurodomi kiti reikalavimai.
. Leidimas servituto turėtojui papildomas įrašant servituto turėtojo fizinio asmens vardą, pavardę, adresą arba juridinio asmens pavadinimą, įmonės kodą ir adresą.
. Privataus miško savininkas teikdamas pranešimą nurodo: miško savininko ar pretendento fizinio asmens vardą, pavardę ir gimimo metus (asmens identifikavimo tikslais) arba juridinio asmens pavadinimą, įmonės kodą ir adresą; žemės sklypo kadastrinį numerį ir adresą (rajoną, kaimą); miško kirtimo rūšį, miškų grupę, kvartalo ir sklypo numerius, biržės plotą (ha), kirstinų medžių rūšis, planuojamą iškirsti medžių skaičių ir apytikrį likvidinį medienos tūrį (ktm) kiekvienai medžių rūšiai.

 SKYRIUS


. Iš valstybinių miškų valdytojų gauti biržių atrėžimo ir įvertinimo dokumentai ar numatomų iškirsti biržių sąrašai VMT registruojami naudojantis Miškų valstybės kadastro integruotos informacinės sistemos leidimų kirsti mišką registravimo ir spausdinimo programine įranga (toliau – MKIIS programinė įranga).
. Leidimai turi būti apskaitomi ir su biržių atrėžimo ir įvertinimo dokumentais ar numatomų iškirsti biržių sąrašu (valstybinių miškų valdytojams) 5 metus saugomi VMT.
. Pakeitus miškų grupę ar įvykus kitų pasikeitimų, dėl kurių miškas vidinės miškotvarkos projekte arba leidime nurodytomis sąlygomis negali būti kertamas, privačių miškų savininkams, kurių miškuose įvyko pasikeitimai, kompensuojama vadovaujantis Kompensacijų privataus miško savininkams už saugomose teritorijose nustatytus veiklos apribojimus apskaičiavimo ir išmokėjimo tvarkos aprašu, patvirtintu Lietuvos Respublikos Vyriausybės 2004 m. gruodžio 3 d. nutarimu Nr. 1578 „Dėl Kompensacijų privataus miško savininkams už saugomose teritorijose nustatytus veiklos apribojimus apskaičiavimo ir išmokėjimo tvarkos aprašo patvirtinimo“.
. Duomenis apie išduotus ir panaikintus leidimus VMT teikia mokesčių administratoriui, administruojančiam atskaitymus nuo pajamų pagal Miškų įstatymą, kad būtų užtikrinamas miško valdytojų teikiamose privalomųjų atskaitymų deklaracijos duomenų apie parduotą žaliavinę medieną ir nenukirstą mišką teisingumas, užtikrinama kontrolė, kad privačių miškų savininkai deklaruotų gautas pajamas, jei vykdė miško kirtimus ir pardavė žaliavinę medieną ir (ar) nenukirstą mišką.
. Kai medieną planuojama pateikti į rinką pagal 2010 m. spalio 20 d. Europos Parlamento ir Tarybos reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, miško savininkas, valdytojas ar naudotojas privalo 5 metus saugoti miško iškirtimą įrodančius dokumentus (leidimą kirsti mišką arba pranešimą ar jų kopijas).
. Valstybinių miškų valdytojo pateiktame numatomų iškirsti biržių sąraše nurodytų biržių atrėžimo ir įvertinimo dokumentaciją 5 metus saugo valstybinio miško valdytojas.

 SKYRIUS


. Leidimai (išskyrus pranešimus) panaikinami šiais atvejais:
. išaiškėjus, kad miško kirtimas suprojektuotas nesilaikant Miško kirtimų taisyklių arba Miško sanitarinės apsaugos taisyklių, patvirtintų Lietuvos Respublikos aplinkos ministro 2007 m. balandžio 11 d. įsakymu Nr. D1-204 „Dėl Miško sanitarinės apsaugos taisyklių patvirtinimo“, reikalavimų;
. pakeitus miškų grupę ar įvykus kitiems pasikeitimams, dėl kurių keičiasi miško apsaugos ir naudojimo reikalavimai ir miškas leidime nurodytomis sąlygomis negali būti kertamas;
. pasikeitus miško savininkui, valdytojui ar naudotojui, įskaitant servituto turėtojus;
. reorganizavus ar likvidavus juridinį asmenį;
. kai miršta miško savininkas (fizinis asmuo);
. pagal miško savininko, valdytojo ar naudotojo, įskaitant servituto turėtojus, raštišką prašymą, jei leidime įrašyti miško kirtimai nevykdyti.
. Apie panaikintus leidimus miško savininkas, valdytojas ar naudotojas, įskaitant servituto turėtojus, informuojamas per 3 darbo dienas nuo leidimo panaikinimo.
. Asmuo, nesutinkantis su VMT sprendimu, arba kai per nustatytą terminą informacija apie priimtą sprendimą asmeniui nepateikta, turi teisę paduoti skundą Lietuvos Respublikos įstatymų nustatyta tvarka ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai arba Lietuvos Respublikos administracinių bylų teisenos įstatymo nustatyta tvarka apygardos administraciniam teismui.
______________





